ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
27 ส.ค. 2558

สรุปตลาดภาคเช้า
ตลาดหุ้นไทยในภาคเช้ามีการ Rebound ในทิศทางเดียวกับตลาดหุ้นสหรัฐฯและตลาดในภูมิภาคเอเชีย ประกอบกับนักลงทุนฯมีความหวังในมาตรการกระตุ้นเศรษฐกิจของรัฐบาลผ่านการอัดฉีดเงินลงไปยังกลุ่มเกษตรกรและคนที่มีรายได้น้อย ทำให้มีแรงซื้อไหลเข้ามาในกลุ่ม Bank และค้าปลีก ส่งผลให้ปิดเช้าดัชนีเปลี่ยนแปลง +25 จุด มาที่ระดับ 1,345.30 จุด ด้วยมูลค่าการซื้อขายที่ระดับ 2.35 หมื่นล้านบาท
แนวโน้ม ภาคบ่าย
ประเมินดัชนีมีโอกาสแกว่งตัวในกรอบแคบมากขึ้นกว่าในช่วงเช้า และปิดตลาดคาด SET น่าจะอยู่ในกรอบ 1340-1350 จุด โดยเชื่อว่าความหวังต่อแผนการกระตุ้นเศรษฐกิจชุดใหม่ของรัฐบาลที่ต้องการกระตุ้นเศรษฐกิจรากหญ้า จะทำให้ยังคงมีแรงซื้อเข้ามาในหุ้นกลุ่มที่ได้รับปัจจัยบวก เช่น ธนาคาร, ค้าปลีก และลีสซิ่ง เป็นต้น 
 
วิเคราะห์ทางเทคนิค
GL-W3 ราคาปิด 3.86 บาท
แนวรับ 3.80บาท           แนวต้าน 4.14 บาท
แนว cut loss หากใกล้จะหลุด 3.76 บาท
กราฟ GL-W3 ปรับตัวลงค่อนข้างลึก และมีสัญญาณดีดตัวในแท่งเทียนตั้งแต่วันก่อนหน้าทำให้วันนี้เกิด technical rebound ต่อเนื่อง โดยหากผ่านแนวต้านสำคัญที่ 4 บาท จะขึ้นแรงอีกครั้ง อย่างไรก็ตาม ราคาหุ้นมักจะมีความผันผวน จึงเก็งกำไรอย่างระมัดระวัง 
 
HFT ราคาปิด 4.18 บาท
แนวรับ 4.14 บาท           แนวต้าน  4.40 บาท
แนว cut loss หากใกล้จะหลุด 4.10 บาท
กราฟ HFT แกว่งตัวแคบ สร้างฐานบริเวณ 4.14 – 4.20 มาตลอดสัปดาห์ โดยในช่วงปรับฐานลงปริมาณโวลุ่มไม่มาก ขณะที่ราคาหุ้นยังฟอร์มตัวเป็นกรอบสามเหลี่ยม หากผ่านแนว 4.24 บาทได้จะปรับตัวขึ้นแรงอีกครั้งหนึ่ง แต่ถ้าหลุด 4.10 จะจบรอบการขึ้น แนะนำสะสม หากผ่าน 4.24 บาทให้ follow buy เพิ่ม และกำหนดจุด cut ไว้อย่างปลอดภัย  
 
เด็กแนว
–  UTP  ราคาหุ้นปรับตัวลดลงจากระดับสูงสุดแล้ว 90% ทำให้เข้าสู่ภาวะ Super Oversold ในหลายเครื่องมือ ซึ่งจะเกิดการดีดตัวขึ้นมาได้อย่างรวดเร็ว ในช่วงที่ราคาร้อนแรงกระแสพันธมิตร และการลงทุนในธุรกิจพลังงานถูกพูดกันหึ่ง ถึงตรงนี้กลับเงียบไป เด็กแนวว่า UTP กำลังรอความชัดเจนเรื่องโรงไฟฟ้า 800 mw ของทางการซึ่งเป็นไปได้ที่บริษัทจะมีการร่วมทุนดำเนินการนี้ อย่างไรก็ตาม ราคาหุ้นที่แพงมากลงมาที่จุดสมดุลย ปัจจุบันมี PE เพียง 13 เท่าลดลงเยอะและถูกกว่าบริษัทในกลุ่มเดียวกันเท่าตัวแล้ว น่าเข้ารับเก็งกำไรการดีดตัวจุงเบย แนะนำให้สะสมติดมือกัน แบบเล่นสั้นขยันซอยก็ดีคร๊าบบบ  
–  FVC ราคาหุ้นยังคงแข็งแรง หลังจากตรวจสอบและประเมินความเป็นไปได้แล้วนั้น ทำให้เชื่อว่าบริษัทกำลังเตรียมขยายธุรกิจไปตามที่เคยให้ข้อมูลเมื่อครั้งชวนขึ้นสัมมนาด้วยกัน  โดยอย่างแรกเครื่องกรองน้ำดื่มทั่วไปที่ใช้ตามร้านค้านั้นยอดขายอุปกรณ์ยังแรงดีไม่มีตก   อย่างที่สองมีความเป็นไปได้ที่จะนำเครื่องน้ำดื่มชนิดใหม่เข้าสู่ตลาดการแข่งขันน้ำดื่ม ซึ่งอาจจะเป็นโฉมน้ำสะอาดรักษาสุขภาพตามบ้านไปอย่างสิ้นเชิง ถึงขั้นตีคู่แข่งน้ำดื่มในปัจจุบันให้หน้าคว่ำได้เลยก็เป็นได้อันนี้ต้องจับตา   อย่างที่สามกรณีเรื่องการเข้าไปในธุรกิจโรงพยาบาลที่บริษัทได้เข้าไปตั้งแต่แรกในการนำน้ำไปใช้ในทางการแพทย์ ซึ่งก็รวมไปถึงการล้างไต  ฟอกไตขนาดใหญ่โต มีโอกาสที่บริษัทอาจจะเพิ่มธุรกิจใหม่ด้านการเสริมสุขภาพ ซึ่งเป็นไปได้หลายทางตั้งแต่ร่วมทุนทำศูนย์สุขภาพ โดยใช้น้ำเป็นตัวเล่น คิดว่าไม่ธรรมดากับโวลุ่มที่หนาตาขึ้นและราคาไม่ลงง่าย  ต้องมีอะไรมากกว่านั้น จะค่อยๆ หามาให้ เก็งกำไรตรงนี้ ต้านถัดไป 2.70 บาทแต่ถ้าหลุด 2.20 บาทฟอร์มกราฟเสีย ตัวใคร ตัวมัน